Pannekoek – Liplekker
Coreta du Plessis se pannekoek ding
Pannekoek Tuna vulsel
Verskeie en baie pannekoek idees
Wanneer 'n vleisvulsel gebruik word, en die vulsel is redelik styf of dik, smeer die vulsel oor die pannekoek en rol die pannekoek op soos gewoonweg. Wanneer die vulsel dun is, plaas die vulsel dan in die middel van die pannekoek, en vou dan die pannekoek om die vulsel. Wanneer 'n soet vulsel gebruik word, kan die pannekoek twee keer gevou word om 'n driehoek te vorm. In hierdie geval word die vulsel weer na die eerste vou oor die pannekoek gesmeer. Vir afwisseling kan die pannekoeke op mekaar gestapel word met 'n soet vulsel tussen elkeen en ook bo-oor die stapel. Die pannekoek moet dan soos koek in skyfies gesny word. Indien jy spaghetti sous maak kan jy die pannekoeke ook so op mekaar stapel.
1 hoeveelheid Soufflé Beslag (Sien resep in die afdeling)
250 g Ingemaakte Aarbeie
3 Ekstra eierwitte
30 g Meelblom 1 k Melk
Paar druppels Vanielje Geursel
Bak die pannekoeke. Voorverhit die oond tot 200 ° C. Dreineer die aarbeie. Meng eiergeel met die strooisuiker. Voeg die meelblom by en meng goed. Verhit die melk tot op kookpunt en giet oor die eiermengsel. Meng goed. Bring weer tot kookpunt en prut vir 1 minuut. Geur na smaak met vanielje geursel. Roer die aarbeie versigtig in. Verhit. Smeer van die mengsel oor die pannekoeke. Plaas die pannekoeke bo op mekaar. Plaas die pannekoeke in a' oondskottel. Klits die eierwitte styf en vou die res van die strooisuiker in. Bedek die pannekoeke met die eierwit mengsel en bak vir 5 minute in die oond.
1 x Soufflé Beslag (Sien resep in die afdeling)
250 g Aarbeikonfyt
15 g Versiersuiker
15 g Gekapte, geroosterde amandels
Bak pannekoeke. Plaas konfyt, skil en sap in kastrol en bring tot kookpunt. Prut 5 minute. Sit eerste pannekoek op bord. Smeer van die konfyt oor die pannekoek. Herhaal. Eindig met opgesmeerde pannekoek. Sif versiersuiker oor en strooi gekapte amandels oor. Sny in skywe en dien op.
Appel en rosyntjie rolletjies
1 x Basiese Appelsap beslag (Sien resep in die afdeling)
450 g Kookappels
45 g Pitlose Rosyne
Bak pannekoeke. Was appels en verdeel elke appel in 8 dele. Appels kan geskil word indien verkies. Plaas appels in kastrol saam met 2 eetlepels koue water. Kook die appels sonder deksel oor lae hitte tot sag. Druk die appels deur 'n sif. Plaas die appels terug in die pot. Roer suiker, rosyntjies en kaneel in en kook vir 3 minute, of tot dik. Smeer van die appel mengsel oor die pannekoeke, vou in kwarte. Sif versiersuiker oor en bedien.
1 Groot blik kookappels
Verhit die blik appels. Skep lepels vol van die appels in die middel van die pannekoeke. Strooi kaneelsuiker oor. Rol op en bedien dadelik.
Basiese Appelsap beslag
15 g Strooisuiker
1 k Droë Appelsap (Cider)
Sif meelblom, sout en suiker saam in mengbak. Maak 'n holte in die middel. Voeg eier by en voeg appelsap geleidelik by. Klits tot die mengsel glad is.
170 g Meelblom
½ k + 4 e Melk
Sif meelblom en sout in mengbak. Maak holte in die middel en voeg eiergele by. Voeg bietjie van die melk by en klits geleidelik in die mengsel in. Voeg meer melk by namate die mengsel begin glad word. Klits die eierwitte styf en vou in die beslag in.
Basiese Melk beslag
Sif meelblom en die sout saam. Maak 'n holte in die middel en voeg die olie en die eiers by. Voeg melk geleidelik by en klits die mengsel tot baie glad. Genoeg vir 8 pannekoeke.
Chinese Pannekoek rolletjies
170 g Varkvleis – In blokkies gesny
Paar druppels Sojasous
Bestanddele – Soet Suur Sous
1 x 440 g Blikkie pynappelstukke
1 Groen Soet Rissie
2 e Moutasyn (of enige ander asyn)
Bestanddele – Garnering
1 x 440 g Pynappel skywe
Metode – Soet Suur Sous
Dreineer die pynappel en meng die sap met die koue water. Ontpit die groen rissie en sny in dun repies. Meng die water mengsel met al die ander bestanddele behalwe die pynappel en soetrissie. Gooi water mengsel in 'n pan en bring tot kookpunt. Voeg pynappel en soetrissie by en prut vir sowat 4 minute.
Metode – Vulsel
Bak kleinerige pannekoekies genoeg vir sowat 6 mense. Maak dit dubbel die gewone dikte. Bak tot goudbruin en gestol bo. Hou eenkant. Verhit een eetlepel olie in 'n pan en braai die uie en gesnyde sampioene daarin tot sag. Voeg die varkvleisblokkies daarby en geur met sout, peper en sojasous. Plaas pannekoeke met die bruin kante na bo. Smeer van die vleisvulsel oor die middel van die pannekoek. Vou twee teenoorgestelde kante toe en rol die pannekoek op. Begin by een van die oop punte. Verseël nou goed met geklikste eier. Verhit die olie en laat die pannekoek versigtig in die warm olie ingly. Bak vir sowat 1 minuut of tot goudbruin. Haal uit die olie en dreineer. Garneer met pynappel skywe en soetrissie.
Hoender Pannekoek I
250 g Gaar Hoender
Sif meelblom en knypie sout saam. Voeg eier by en klits goed. Voeg melk geleidelik by en klits tot beslag glad is.
Smelt margarien en braai die uie tot sag. Kap gaar hoender in klein stukkies en voeg by die uie. Meng goed. Geur met sout en peper. Voeg nou die hoender mengsel by die pannekoek beslag. Maak olie in pannekoek pan warm. Neem nou twee eetlepels, miskien meer as die pan groter is.. Bak vinnig aan die eenkant bruin en draai dan om en bak aan die anderkant ook bruin. Rol op. Bedien dadelik met witsous, kaassous of skerp tamatiesous (Sien resep verder aan in die hoofstuk).
Hoender pannekoek II
Sif meelblom en knypie sout saam. Voeg eier by en klits goed. Voeg melk geleidelik by en klits tot beslag glad is. Bak nou in pan 2 eetlepels op 'n slag.
Kap hoendervleis fyn. Meng met die helfte van die witsous. Bak nou die pannekoeke en vul met die hoender vulsel. Rol die pannekoeke op en plaas in 'n bak. Voeg die kaas en die room by die res van die witsous. Verhit die mengsel oor 'n stadige hitte. Gooi die sous nou oor die pannekoek en rooster vir 'n paar oomblikke onder die oond se rooster.
Om hierdie vulsel meer interessant te maak kan die hoender met Biltong vervang word. Ek sal al die biltong in die eerste witsous gooi. En die sous wat dan oor die pannekoek kom ekstra kaas insit.
Kalfsvleis en Suurlemoen Pannekoeke
450 g Gaar Kalfsvleis (Of enige beesvleis)
110 g Gaar Ertjies
Sous mengsel (Sien resep in hierdie afdeling)
Meng al die bestanddele saam en vul pannekoeke daarmee. Rol pannekoeke op en geniet.
1 Basiese Melk beslag (Sien resep aan begin)
3 Klein ryp Piesangs
2 e Rum
Bak die pannekoek. Skil die lemoene en verwyder die pitte en vliesies. Werk oor 'n bakkie sodat die lemoensap wat afdrup opgevang kan word. Meng lemoenskyfies met piesangskyfies. Verhit suurlemoensap, lemoensap en suiker. Voeg rum by en hou die sous warm. Skep lepels vol lemoen en piesang op elke pannekoek. Vou pannekoeke oor in 4, sodat dit soos 'n pakkie lyk. Gooi nou die sous oor die pakkies.
Lamsvleis en Beet Pannekoeke
340 g Gaar Skaapvleis in blokkies gesny
1 Gaar beet in blokkies gesny
Meng al die bestanddele saam. Vul die pannekoeke, rol op en geniet.
1 e Gekapte Ui
Sif meelblom en sout saam in die mengbak. Voeg eier by en klits teen lae spoed. Voeg melk geleidelik by totdat die mengsel glad is. Bak pannekoeke soos gewoonlik en hou warm.
Sny spek in kleiner stukke en braai saam met die ui tot bros. Voeg mielies, pietersielie, sout en peper by en verwarm. Skep 'n eetlepel vol van die mengsel in die pannekoeke. Rol die pannekoeke op en geniet.
110 g Gaar Sampioene
Sous mengsel (Sien resep verder in hierdie afdeling)
Meng alles. Vul pannekoeke met vulsel. Rol die pannekoeke op en bedien met Skerp Tamatiesous (Resep in hierdie afdeling).
4 k Witsous
360 g Sampioene
Voorverhit oond tot 200°C. Bak die 12 pannekoeke met jou gunsteling beslag. Hou die pannekoeke warm deur dit op 'n bord te sit en dan die bord op 'n kokende pot water te sit. Sorteer die sampioene in die botter. Verdeel die witsous in 4 gelyke dele. Meng die sampioene met een deel van die witsous. Meng dan die Kaas met 'n ander deel en dan die Tuna met 'n ander deel. Klits die room styf en vou in die laaste deel witsous. Toets elke mengsel afsonderlik vir smaak. Voeg sout en peper by indien nodig. Plaas een pannekoek op bord en smeer met sampioen mengsel. Plaas nou die volgende pannekoek oor die gesmeerde pannekoek. Smeer van die kaasmengsel oor die pannekoek. Plaas nou weer 'n pannekoek oor die kaasmengsel en smeer tuna mengsel oor die pannekoek. Herhaal tot al die pannekoeke opgebruik is. Bedek nou die toring met die room mengsel. Sprinkel ekstra kaas en paprika oor die toring. Plaas in die oond vir 5 minute. Om te bedien moet die toring soos 'n koek gesny word in skyfies en bedien word.
1 Blikkie Perskes 140 ml Suurroom
1 t Mielieblom 3 t Water
1 Groot blik Pynappel stukkies 3 e Appelkooskonfyt
Dreineer die pynappel en hou die stroop eenkant. Plaas die appelkooskonfyt saam met 3 eetlepels pynappel stroop in kastrol en bring tot kookpunt. Prut vir 2 minute en hou warm. Vou pynappelstukke in beslag en bak. Plaas pannekoeke opmekaar en bedien met sous apart.
Vee die sampioene af met 'n klam doek. Hou 'n paar sampioene eenkant vir garnering. Verwyder die steeltjies van die garnering sampioene. Kap die res van die sampioene en steeltjies fyn. Sny spek in klein stukkies. Smelt die helfte margarien in 'n pan. Voeg die heel sampioene by en kook stadig tot sag. Skep die sampioene uit en hou eenkant. Smelt nou die helfte van die halwe margarien wat oorgebly het. Voeg die ander sampioene en spek by en braai tot die sampioene gaar is. Geur na smaak. Maak 'n dik sous met die meelblom, hoenderaftreksel en margarien. Gooi sous in die pan waar die sampioene en spek is. Roer die mengsel aanhoudend. Voeg die room by. Smeer die vulsel oor die helfte van die pannekoek. Vou die helfte oor en smeer weer van die vulsel oor. Vou nou weer die pannekoek om driehoek te maak. Garneer met die heel sampioene. Bedien dadelik.
Skelvis en eier pannekoeke
Sous mengsel (Sien resep verder in die afdeling)
Meng alle bestanddele. Kan warm of koud of op of oor opgerolde gevulde pannekoeke bedien word. Heerlik oor pannekoeke wat met dikmelkkaas of maalvleis gevul is.
Soet en Suur Varkvleis vulsel
1 Klein blikkie pynappelstukke, (gedreineer)
280 ml Pynappel vloeistof
Voorverhit die oond tot 180°C. Bak eers die pannekoeke en hou warm. Sny vleis in netjiese klein blokkies, Smelt margarien en voeg varkvleis sowel as uie by. Braai oor stadige hitte en roer af en toe. Sodra vleis meng al die ander bestanddele, behalwe die pynappel vloeistof. Gooi mengsel in die pan en laat stadig kook. Meng pynappelsap met mielieblom. Voeg dit stadig by die vleismengsel. Roer aanhoudend tot die sous dik word. Laat stadig kook vir 1 minuut en verwyder van die plaat. Skep 'n bietjie van die sous in elke pannekoek. Rol die pannekoeke toe en plaas langs mekaar in lig gesmeerde oondbak. Gooi die res van die sous oor die pannekoeke en bak in 'n oond tot sous borrel. Dien warm op.
Soutvleis pannekoek toring
1 Blikke Soutvleis
½ k Witsous
Braai gekapte ui in margarien to mooi ligbruin. Meng ui met soutvleis en witsous. Voeg geskilde en gekapte appel by. Gooi Worcestersous na smaak by. Geur na smaak en verhit. Bou nou die toring deur die 'n pannekoek op 'n bord te sit. Smeer van die vulsel oor die pannekoek. Herhaal tot alles klaar is. Sny en geniet.
Spinasie en Spekvleis Pannekoeke
170 g Gaar gekapte spinasie
230 g Gaar gekapte spekvleis
Sous mengsel (Sien resep in die afdeling)
Meng al die bestanddele. Vul pannekoeke, rol op en geniet.
Strooi kaneelsuiker oor die warm pannekoeke. Sprinkel vars suurlemoensap oor die pannekoeke. Rol op en geniet.
1 x Basiese Appel beslag (Sien resep in die afdeling)
250 g Ingemaakte Koejawels
250 g Ingemaakte Lietsjies
2 e Rum (Opsioneel)
½ k Geklopte Room
Bak pannekoek. Skil lemoen en verwyder die pitte. Sny lemoen in skyfies en verwyder die vlies. Skil en sny piesang in skyfies en meng met die lemoen. Dreineer die blikkies vrugte en voeg by die lemoen. Meng Rum in. Skep van die vrugte in pannekoeke en rol op. Bedien met room.
Vinnige Vleis Vulsel
Gaar vleis in blokkies gesny. Ui, Olie, Sout en Peper na smaak
Tamatiesous (Sien Skerp Tamatiesous Resep)
Braai ui in die olie tot sag. Voeg die vleis by en verhit. Voeg nou die sout en peper by. Indien verkies kan tamatiesous bygevoeg word. Of tamatiesous kan oor die pannekoek gegooi word net voor opdiening.
Enige soort worsies
Braai worsies in margarien vir elke pannekoek. Sodra die worsies begin bruin word, voeg die appelskyfies by en braai saam. Skep van die mengsel in elke pannekoek en rol op. Bedien saam met blatjang.